Market Timing P.M. – บล.กสิกรไทย
Support : 1340, 1325 Resistance : 1350, 1365 SET เคลื่อ …
24 ก.ค. 2563

Support : 1340, 1325
Resistance : 1350, 1365
SET เคลื่อนไหวอยู่ระหว่าง 1341-1350 ในขณะที่ ปิดตลาดช่วงเช้าอยู่ที่ระดับ 1342.99 จุด ลดลง 16.66 จุด หรือ -1.23% ด้วยมูลค่าซื้อขายรวม 2.48 หมื่นล้านบาท
ในช่วงเช้า SET ได้อ่อนตัวลงหลุดระดับแนวรองรับบริเวณ 1350 เข้าหาระดับแนวเส้นเชื่อม low to low แถว 1340 ขณะที่ด้านสัญญาณของ RSI ระดับชั่วโมง แกว่งตัวในโซนต่ำ อาจมีแรงซื้อคืนได้บ้าง จึงประเมินบ่ายนี้ SET น่าจะเห็นการเด้งตัวขึ้นได้บ้าง โดยแนวรองรับบริเวณ 1350 กลับมาทำหน้าที่เป็นแนวต้านแรก และมีระดับแนวต้านถัดไปที่บริเวณ 1365 อย่างไรก็ตาม หากผิดคาด หลุดระดับแนวรองรับบริเวณ 1340 จะมีความเสี่ยงที่จะเกิดการถดถอยตัวลงทันที่ โดยมีระดับแนวรองรับถัดไปบริเวณ 1325
THREL ภาพระดับวัน ราคาได้แกว่งตัวสร้างรูปแบบสามเหลี่ยมเหนือ 2.34 ก่อนยกตัวเข้าทดสอบขอบบนของรูปแบบดังกล่าว พร้อมด้วย vol ที่เพิ่มสูงขึ้น ด้านสัญญาณของ MACD เริ่มยกตัวขึ้นเหนือ Signal line ในแดนลบ มีสิทธิที่จะเข้าสู่แดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 2.8 และ 3 ขณะที่ใช้การถอยตัวหลุด 2.5 เป็น stop loss